Document ID: 32010R1125

KOMISSION ASETUS (EU) N:o 1125/2010,
annettu 3 päivänä joulukuuta 2010,
viljan interventiokeskuksista ja asetuksen (EY) N:o 1173/2009 muuttamisesta
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 41 artiklan yhdessä sen 4 artiklan kanssa,
sekä katsoo seuraavaa:
(1)
Viljan interventiokeskuksista 8 päivänä toukokuuta 2008 annetun komission asetuksen (EY) N:o 428/2008 (2) liitteessä I luetellaan kaikkien jäsenvaltioiden osalta eri viljojen interventiokeskukset durumvehnää lukuun ottamatta.
(2)
Komission asetuksen (EY) N:o 1173/2009 (3) liitteessä nimetään komission asetuksen (EY) N:o 670/2009 (4) 2 artiklassa tarkoitetut durumvehnän ja riisin interventiokeskukset.
(3)
Neuvoston asetuksen (EY) N:o 1234/2007 soveltamista koskevista yksityiskohtaisista säännöistä maataloustuotteiden julkisten interventio-ostojen ja -myyntien osalta 11 päivänä joulukuuta 2009 annetussa komission asetuksessa (EU) N:o 1272/2009 (5) säädetään markkinointivuodesta 2010/2011 alkaen viljan interventiokeskusten ja varastointipaikkojen nimeämistä ja hyväksymistä koskevista vaatimuksista. Näiden vaatimusten osalta mainitun asetuksen 3 artiklan 1 kohdan a alakohdan i alakohdassa edellytetään erityisesti, että kunkin viljan interventiokeskuksen vähimmäisvarastointikapasiteetin on oltava 20 000 tonnia.
(4)
Asetus (EY) N:o 670/2009 kumotaan viljan osalta 1 päivästä heinäkuuta 2010 asetuksella (EU) N:o 1272/2009.
(5)
Asetuksen (EY) N:o 1234/2007 41 artiklan mukaisesti nimettyjen viljan interventiokeskusten on täytettävä asetuksen (EU) N:o 1272/2009 2 ja 3 artiklassa vahvistetut vaatimukset 1 päivästä heinäkuuta 2010 alkaen. Sen vuoksi asetus (EY) N:o 428/2008 olisi kumottava ja asetusta (EY) N:o 1173/2009 olisi muutettava.
(6)
Jäsenvaltiot ovat toimittaneet komissiolle asetuksen (EU) N:o 1272/2009 55 artiklan 1 kohdan mukaisesti interventiokeskusten luettelot niiden tosiasiallista nimeämistä varten sekä luettelot kyseisiin keskuksiin liittyvistä jäsenvaltioiden hyväksymistä varastoista, jotka täyttävät yhteisön lainsäädännössä edellytettävät vähimmäisvaatimukset. Eräät jäsenvaltiot eivät ole ilmoittaneet viljan interventiokeskuksia joko alhaisen viljantuotannon tasonsa tai ilmoittamansa viljantuotannon ylijäämäalueiden puuttumisen ja intervention hyvin vähäisen ja lyhytkestoisen käyttöasteen vuoksi.
(7)
Julkisen interventiojärjestelmän moitteettoman toiminnan varmistamiseksi komission olisi nimettävä interventiokeskukset niiden maantieteellisen sijainnin mukaan ja julkaistava luettelo kyseisiin keskuksiin liittyvistä varastoista sekä kaikki julkiseen interventioon osallistuvien toimijoiden tarvitsemat tiedot.
(8)
Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,
ON HYVÄKSYNYT TÄMÄN ASETTUKSEN:
1 artikla
Asetuksen (EU) N:o 1272/2009 2 artiklassa tarkoitetut viljan interventiokeskukset nimetään tämän asetuksen liitteessä.
Kuhunkin interventiokeskukseen liittyvien varastojen osoitteet ja kyseisiin varastoihin ja interventiokeskuksiin liittyvät tiedot julkaistaan internetissä (6).
2 artikla
Kumotaan asetus (EY) N:o 428/2008.
Poistetaan asetuksen (EY) N:o 1173/2009 liitteen A osa.
3 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 3 päivänä joulukuuta 2010.

Labels: 3
17
18